«Պետական մամուլ», «պետական եթեր» արտահայտությունները ԽՍՀՄ փլուզումից հետո դարձան հայհոյանք, պետական մամուլն ու պետական եթերը ԽՍՀՄ փլուզումից հետո ո՜նց պախարակվեցին, դատափետվեցին, բայց որ էդ մամուլն ու էդ եթերը հիմա էլ դարձան ձայնազուրկ գերին ոմն կուսակցության կամ ոմն ձեռներեցի, կամ որ դարձան ոչ թե պետական, այլ ոմն իշխանավորի՛ ճորտերն ու գերին, էդ անտեսեցին, չնկատեցին, նման գերության խաթրին չկպան: Որ էս-էն փող ունեցողը սկսեց նվագ պատվիրել ու այդ նվագի տակ իր վարձկան «մունետիկներին» անդուր երգել տալ, անդուր պարեցնել, դա անտեսեցին, դրան բան չասին: